ངས་ཅན་འཕྲུལ།།ཐལ་འབྱིན་དགོངས་པ་ཚད་དུ་འཁྱོལ།།གྲུབ་རྟགས
བསད་པའི་མི་རོ་སློང་།།ཡེ་ཤེས་མཚོ་རྒྱལ་ལ་ཕྱག་འཚལ།།རྩ་རླུང་བྱང་སེམས་དགོངས་པ་རྟོགས།།སྲིད་པ་བདེ་འགྲོའི་དལ་ཞལ་གཟིགས།།གྲུབ་རྟགས་མ་མོ་བྲན་དུ་ཁོལ།།འབྲོག་མི་

དཔལ་ཡེ་ལ་ཕྱག་འཚལ།།འཇིག་རྟེན་མཆོད་བསྟོད་དངོས་གྲུབ་བརྙེས།།རྫོད་འཕྲང་སྲོག་གི་གནས་ལ་མཁས།།གྲུབ་རྟགས་དྲེགས་ཚོགས་ལས་ལ་འགྱེད།།རླུང་ཆེན་དཔལ་སེང་ལ་ཕྱག
འཚལ།།དྲག་སྔགས་མཐུ་ཡི་བཀའ་བབ་བརྙེས།།སྡེ་གསུམ་ཨ་ཏིའི་གསང་མཛོད་འཛིན།།གྲུབ་རྟགས་ཡེ་ཤེས་སྤྱན་དང་ལྡན།།བཻ་རོ་ཙ་ན་ལ་ཕྱག་འཚལ།།མཁས་དང་གྲུབ་པ་ཕུལ་དུ་ཕྱིན།།
རྩོལ་མེད་ཐེག་རྩེའི་དགོངས་དོན་རྟོགས།།གྲུབ་རྟགས་རྫུ་འཕྲུལ་སྣ་ཚོགས་སྟོན།།གཡུ་སྒྲ་སྙིང་པོ་ལ་ཕྱག་འཚལ།།རྡོ་རྗེ་ཕུར་པའི་དངོས་གྲུབ་བརྙེས།།རླུང་སེམས་གཉིས་ལ་རང་དབང་ཐོབ།།
གྲུབ་རྟགས་གླིང་བཞི་ཡུད་ཀྱིས་བསྐོར།།རྡོ་རྗེ་བདུད་འཇོམས་ལ་ཕྱག་འཚལ།།མ་ཧཱ་གུ་རུས་རྗེས་སུ་བཟུང་།།རིམ་གཉིས་རྣལ་འབྱོར་མཐའ་རུ་ཕྱིན།།གྲུབ་རྟགས་མཁའ་སྤྱོད་གནས་སུ་གཤེགས།།
ཨ་ཙར་ཡེ་ཤེས་ལ་ཕྱག་འཚལ།།བླ་མའི་སྐུ་དགྲ་ལན་གསུམ་བརྟུལ།།བརྟུལ་ཞུགས་སྤྱོད་པ་མཐར་ཕྱིན་མཛད།།གྲུབ་རྟགས་གཅན་གཟན་གཉའ་ནས་འཛིན།།སོག་པོ་ལྷ་དཔལ་ལ་ཕྱག་འཚལ།།
སྐད་གཉིས་སྨྲ་བའི་ཕུལ་དུ་ཕྱིན།།བསླབ་གསུམ་བསྟན་པའི་རྒྱལ་མཚན་འཛིན།།གྲུབ་རྟགས་མཁའ་ལ་བྱ་ལྟར་ལྡིང་།།སྨན་མ་ཡེ་ཤེས་ལ་ཕྱག་འཚལ།།བསྙེན་སྒྲུབ་རྣམ་བཞི་མཐའ་རུ་ཕྱིན།།

།རྫོང་འཕྲང་སྲོག་ལ་རང་བྱན་ཆུབ།།གྲུབ་རྟགས་ཕུར་པ་གདེང་ཚད་གུམས།།དཔལ་གྱི་དབང་ཕྱུག་ལ་ཕྱག་འཚལ།།གསང་སྔགས་ཟབ་མོའི་ཚུལ་ལ་མཁས།།ཟབ་གསལ
གཉིས་མེད་ཡེ་ཤེས་རྟོགས།།གྲུབ་རྟགས་མི་བརྗེད་གཟུངས་དང་ལྡན།།ལྡན་མ་རྩེ་མངལ་ཕྱག་འཚལ།།སྒྲ་བསྐུར་མཁས་པའི་རྩེ་མོར་སོན།།ཏིང་འཛིན་གཟུངས་སྤྲིན་མངའ་དབང་འབྱོར།།
གྲུབ་རྟགས་གཞན་སེམས་ཐོག་མེད་མཁྱེན།།སྐབ་དཔལ་བརྩེགས་ལ་ཕྱག་འཚལ།།མ་གཤིན་ཕུར་པའི་དཀྱིལ་འཁོར་དུ།།དངོས་གྲུབ་ཡིད་བཞིན་སྤྲིན་ཚོ་གས་བརྙེས།།གྲུབ་རྟགས་ཆུ་བོ་
གྱེན་དུ་བཟློག།ཤུད་བུ་དཔལ་སེང་ལ་ཕྱག་འཚལ།།རྫུ་འཕྲུལ་སྤྲུལ་པའི་དམག་ཚོགས་ཀྱིས།།གཤིན་རྗེའི་གྲོང་བཅོམ་བསྐྱེད་ཡུམ་དྲོང་།།གྲུབ་རྟགས་མི་རོ་གསེར་དུ་བསྒྱུར།།རྒྱལ་བའི
བློ་གྲོས་ལ་ཕྱག་འཚལ།།མཁྱེན་པ་མཆོག་ལ་མངའ་བརྙེས་ཤིང་།།དམིགས་མེད་བརྩེ་བས་གཞན་དོན་མཛད།།གྲུབ་རྟགས་ནམ་མཁའི་བྱ་ཚོགས་འཛིན།།ཁྱེའུ་ཆུང་ལོ་ཙཱ་ལ་ཕྱག་འཚལ།།ཀྱེར
གཤེན་ཆེན་པོའི་རིགས་སུ་འཁྲུངས།།མཁྱེན་རྟོགས་དགོདྲ་པའི་རྩལ་ཆེན་རྫོགས།།གྲུབ་རྟགས་བྱང་གི་གཡག་རྒོད་འགུགས།།དྲན་པ་ནམ་མཁའ་ལ་ཕྱག་འཚལ།།རླུང་སེམས་ལྷ་ཡི་སྐུ་རུ་སྲིན།།

ཟད་པར་ཟིལ་གནོན་དངོས་གྲུབ་བརྙེས།།གྲུབ་རྟགས་ཆུ་ལ་ཉ་ལྟར་འཛུལ།།འོ་བྲན་དབང་ཕྱུག་ལ་ཕྱག་འཚལ།།མདོ་སྔགས་ཆོས་ཚུལ་རྒྱ་མཚོ་བསྒྱུར།།གླུ་སྲུབ་དགོངས་པའི་ཟབ་གནད་རྟོགས།།
གྲུབ་རྟགས་ཕ་ཝཾ་ཟན་ལྟར་གསོལ།།རྨ་བན་རིན་ཆེན་ལ་ཕྱག་འཚལ།།སྔོན་སྨོན་དུས་སུ་སྨིན་པའི་འབྲས།།ཐབས་ལ་མཁས་པས་སྡིག་ཅན་བསྒྲལ།།གྲུབ་རྟགས་རི་བྲག་ཟང་ཐལ་གཤེགས།།།
དཔལ་གྱི་རྡོ་རྗེ་ལ་ཕྱག་འཚལ།།གསང་ཆེན་རྒྱུད་སྡེའི་དེ་ཉིད་གཟིགས།།སྒྲོལ་བ་གཉིས་ལ་རང་བྱན་ཚུད།།གྲུབ་རྟག་ཐོག་ཆེན་མདའ་ལྟར་འཕེན།།དཀོན་མཆོག་འབྱུང་གནས་ལ་ཕྱག་འཚལ།།
ཐོས་པ་རྒྱ་མཚོའི་ཕ་རོལ་ཕྱིན།།གྲུབ་གཉིས་ནོར་བུའི་གཏེར་ལ་སྤྱོད།།གྲུབ་རྟགས་མཁའ་ལ་སྐྱིལ་ཀྲུང་བཞུགས།།རྒྱལ་བ་བྱང་ཆུབ་ལ་ཕྱག་འཚལ།།གཞན་ཡང་ཐུབ་བསྟན་པདྨའི་གཉེན།།
འགྲོ་བསོད་མཁའ་ལ་འདྲེན་མཛད་པའི།།སར་གནས་འཕགས་པའི་རྣམ་འཕྲུལ་མཆོག།གྲུབ་རིགས་ལོ་པཎ་ལ་ཕྱག་འཚལ།།ལས་འཕྲོ་ཟབ་མོའི་གཏེར་ཞལ་འབྱེད།།བརྟུལ་ཞུགས་སྤྱོད
པས་སྒོ་སྐུར་སེལ།།གུ་རུའི་ཞལ་ཚ་བ་འགྲོ་བ་འདུལ།།གཏེར་ཆེན་བརྒྱ་རྩ་ལ་ཕྱག་འཚལ།།ཐེག་ཆེན་སྦྱོར་ལམ་མཐའ་རུ་ཕྱིན།།རྒྱལ་ཆེན་བཞི་ཡིས་ཞབས་ལ་གཏུགས།།འདུལ་བ་བདུད

རྩིའི་དགའ་སྟོན་འགྱེད།།དགོངས་པ་རབ་གསལ་ལ་ཕྱག་འཚལ།།མཁྱེན་པས་ཤེས་བྱའི་ཆོས་ཀུན་གཟིགས།།བརྩེ་བས་འགྲོ་ལ་བུ་བཞིན་དགོངས།།ནུས་པས་བསྟན
འགྲོའི་ཕན་བདེ་སྤེལ།།དྷརྨ་བྷ་དྲ་ལ་ཕྱག་འཚལ།།འོད་གསལ་སྣང་བཞི་མཐའ་རུ་ཕྱིན།།ཡེ་ཤེས་གཟུངས་སྤྲིན་བསམ་མི་ཁྱབ།།ཐེག་མཆོག་སེང་གེའི་སྒྲ་ཆེན་བསྒྲགས།།དྲི་མེད་འོད
ཟེར་ལ་ཕྱག་འཚལ།།རྣམ་བཞིའི་རིག་འཛིན་ས་མཆོག་བརྙེས།།གང་འདུལ་སྤྲུལ་པའི་རོལ་རྩེད་ངོམས།།ངེས་གསང་བསྟན་པའི་རྒྱལ་མཚན་སྦྲེངས།།ཟུར་རིགས་བརྒྱུད་པ་ལ་ཕྱག་འཚལ།།
མཁས་དང་གྲུབ་པའི་འཁོར་ལོས་བསྒྱུར།།བཀའ་གཏེར་བསྟན་པའི་མེ་རོ་སློང་།།ངོ་མཚར་བཀའ་དྲིན་པས་མ་མི་ཁྱབ།།འགྱུར་མེད་རྡོ་རྗེ་ལ་ཕྱག་འཚལ།།སྒྲ་ཚད་རྒྱུད་སྡེའི་ཕ་མཐར་སོན།།
བསླབ་གསུམ་སྦྱང་ཡོན་ཕུལ་དུ་ཕྱིན།།འཆད་རྩོམ་བསྟན་པའི་སྒྲོན་མེ་སྦར།།ལོ་ཆེན་ཆོས་དཔལ་ལ་ཕྱག་འཚལ།།པད་འབྱུང་དྲི་མེད་འོད་ཟེར་གྱིས།།རྗེས་བཟུང་ཨ་ཏིའི་རྩལ་ཆེན་རྫོགས།
དགོངས་གཏེར་བསྟན་པས་ཕྱོགས་མཐར་ཁྱབ།།མཁྱེན་བརྩེའི་འོད་ཟེར་ལ་ཕྱག་འཚལ།།གཞན་ཡང་མདོ་སྒྱུ་སྲུབ་སྡེ་བརྒྱད།།སྡེ་གསུམ་སྙིང་པོའི་མཛོད་འཆང་ཞིང་།།མཐའ་ཀླས་གདུལ་བྱ

འདུས་མཛད་པའི།།སྐྱེས་མཆོག་ཡོངས་ལ་ཕྱག་འཚལ་ལོ།།ཁྱད་པར་ལྔ་བདོའི་ཐ་མ་འདིར།།རིས་མེ་་བསྟན་པའི་སྲོག་མཐུད་ཅིང་།།བཀའ་བབས་བདུན་གྱི་གསང་མཛོད་དབྱེ།།མཁྱེན་
བརྩེའི་དབང་པོ་ལ་ཕྱག་འཚལ།།སྔོན་མེད་མཛོད་ལྔའི་བདག་པོ་རུ།།ཐུབ་པ་མཆོག་གིས་ལུང་བསྟན་པའི།།བདེན་དོན་མངོན་གྱུར་ས་བཅུའི་དབང་།།བློ་གྲོས་མཐའ་ཡས་ལ་ཕྱག་འཚལ།།
སོ་སོ་ཡང་དག་རིག་པ་བཞིའི།།གཏེར་གྱུར་ཆོས་ཀྱི་རྒྱལ་སྲིད་འཛིན།།ཕྱོགས་ལས་རྣམ་རྒྱལ་པཎྜི་ཏ།།བློ་གྲོས་དྲི་མེད་ལ་ཕྱག་འཚལ།།དཀྱིལ་འཁོར་ཀུན་གྱི་དབང་ཕྱུག་མཆོག།དྲན་པས
སྲིད་ཞིའི་འཇིགས་འཕྲོག་ཅིང་།།བདེ་ཆེན་ཡེ་ཤེས་སྩོལ་མཛད་པའི།།འཁོར་ལོའི་མགོན་པོ་ལ་ཕྱག་འཚལ།།ཁྱོད་ཀྱི་ཕུང་ཁམས་སྐྱེ་མཆེད་ནི།།གདོད་ནས་གདན་གསུམ་ཡོངས་རྫོགས་ལྷ།།
དག་པ་རབས་འབྱམས་འཁོར་ལོ་ཆེ།།སྒྱུ་འཕྲུལ་དྲ་བ་ལ་ཕྱག་འཚལ།།གཞན་ཡང་ཕྱོགས་བཅུ་དུས་གསུམ་གྱི།།སྐྱབས་གནས་དཀོན་མཆོག་མ་ལུས་ལ།།ཞིང་རྡུལ་མཉམ་པའི་ལུས།
སྤྲུལ་ཏེ།།བདག་ནི་གུས་པས་ཕྱག་འཚལ་ལོ།།དངོས་བཤམས་ཡིད་ལས་བྱུང་བ་ཡི།།མཆོད་པའི་སྤྲིན་ཚོགས་རྒྱ་ཆེན་པོ།།ཀུན་བཟང་རྣམ་འཕྲུལ་ལས་བྱུང་བཞིན།།ཆོས་དབྱིངས་དང་

མཉམ་རྒྱས་པར་འབུལ།།འཁོར་ཚེ་ཐོག་མ་མེད་པ་ནས།།མི་ཤེས་ཉོན་མོངས་བག་མེད་པས།།བཅས་དང་རང་བཞིན་ཉམས་པ་ཡིས།།སྡིག་ཀུན་འགྱོད་པས་བཞག་ནི།
སྡོམ།།འཕགས་དང་སོ་སོ་སྐྱེ་བོ་ཡི།།ལེགས་བྱས་དགེ་བ་ཅི་མཆིས་པ།།ཀུན་ལ་དགའ་ཞིང་དྲང་བའི་ཐོས།།བདག་ནི་རྗེས་སུ་ཡི་རང་ངོ་།།འགྲོ་ཀུན་བདེ་གཤེགས་སྙིང་པོ་ཅན།།འཛིན་
སྣོད་མིན་སེམས་ཅན་མེད།།དེ་སླར་ཟབ་དང་རྒྱ་ཆེ་བའི།།ཆོས་འཁོར་རྟག་པར་བསྐོར་མཛད་གསོལ།།འཕགས་པས་ལས་ཉོན་ཅད་ནས་སྤངས།།དེ་སྐད་སྐྱེ་དང་འཇིག་མི་མངའ།།ཇི་སྲིད་
འཁོར་མཐས་གཏུགྲུ་བར་དུ།།དེ་སྲིད་གཟུགས་སྐུ་གཡོ་མེད་མཛོད།།དེ་ལས་བྱུང་བའི་དགེ་ཚོགས་རྒྱུན།།འཁོར་གསུམ་སྤྲོས་པས་བསླད་མིན་པར།།སྲས་བཅས་རྒྱལ་བའི་རྗེས་སློབ་སྟེ།།འོད་གསལ་ཆོས་དཔྱིང་ཆེན།
པོར་བསྔོ།།མགོན་པོ་སྲས་དང་བཅས་རྣམས་ལ།།བདག་ནི་ཡོངས་སུ་དབུལ་བར་བགྱི།།རྒྱལ་བ་དགྱེས་པའི་བརྟུལ་ཞུགས་མཆོག།ནམ་ཡང་བདག་གིས་མི་འདོར་།།འདིས་མཐུས་སྐྱེ་དང་ཚེ་རབས་སུ།།སྡིག་སེམས
ཡིད་ལ་མི་འགྱུ་ཞིང་།།ཉིན་མཚན་བརྩོན་པ་ཆོས་ཀྱིས་འདའ།།ཕ་རོལ་ཕྱིན་བཅུ་མངོན་རྫོགས་ཤོག།ཚེ་འདིར་ལེག་པ་ཀུན་འགྲུབ་ཅིང་།།འཆི་ཁར་གནད་གཅོད་སྡུག་བསྔལ་བྲལ།།འཁྲུལ་སྣང་བར་དོ་མི་འབྱུང་ཞིང་།།དག་པའི་སྣང་བས

མདུན་བསུས་ཤོག།རང་སྣང་རྣམ་དག་པདྨ་འོད།།རྩ་གསུམ་རྒྱ་མཚོའི་སྤྲིན་ཆེན་པོ།།མངོན་སྣང་སྒྲིབ་གསུམ་འཆིང་རྒྱ་བྲལ།།བྱང་ཆུབ་ལུང་བསྟན་མཆོག་ཐོབ་ཤོག།ཞིང་སྔགས་ལྷན་ཅིག་སྐྱེས་པ
ཡཡི།།ཌཱ་ཀི་དཔའ་བོ་རྣལ་འབྱོར་དང་།།ཚོགས་སྤྱོད་སྒྲུབ་པའི་རྣལ་འབྱོར་གྱིས།།ས་ལམ་མིག་འཕྲུལ་བཞིན་བགྲོད་ཤོག།ཁྱད་པར་འོད་གསལ་ཐེག་པའི་རྩེ།།གྲོལ་བ་ཇུག་ལྡན་གསེང་ལམ།།
ནས།།འཕོ་ཆེན་རྡོ་རྗེའི་སྐུ་འགྲུབ་ནས།།སྤྲུལ་པས་འགྲོ་བ་འདྲེན་པར་ཤོག།གཞན་ཡང་ཕྱོགས་བཅུ་དུས་གསུམ་གྱི།།བླ་མའི་ཐུགས་དགོངས་རབ་རྫོགས་ཤིང་།།འབྲེལ་བཅས་མཁའ
ཁྱབ་འགྲོ་བ་རྣམས།།ཚེ་དེས་སྲིད་པ་ཕྱིར་བསྙིལ་ཤོག།བདག་གི་ལུས་དང་ལོངས་སྤྱོད་དང་།།དུས་གསུམ་དགེ་བའི་དངོས་པོ་རྣམས།།སེམས་ཅན་ཀུན་ལ་སྨན་པ་དང་།།རྟག་ཏུ་བླ་མ་མཉེས་བྱེད།
ཤོག།གང་དག་བདག་ལ་དད་པའམ།།ཁྲོའམ་སྡང་བའི་སེམས་སྐྱེས་ཀྱང་།།བདག་གི་སེམས་བསྐྱེད་སྨོན་པའི་གྲུས།།དེ་དག་སྲིད་མཚོ་ལས་བརྒལ་ཤོག།གང་དུ་དམ་ཆོས་ནུབ་པ་དང་།།
བསྟན་པའི་སྣང་བས་མ་ཁྱབ་པ།།དེར་ནི་བདག་གི་སྙིང་སྟོབས་ཀྱིས།།དམ་ཆོས་བཟུང་དང་སྤེལ་བར་ཤོག།གང་དག་ཉོན་མོངས་དབང་གྱུར་ཏེ།།ཆོས་སྤོང་མཚམས་མེད་བྱེད་འདོད་པ།།དེ་དག།

ཐབས་ཚུལ་དཔག་མེད་ཀྱིས།།བདག་གིས་སྲུང་ཞིང་བཟློག་པར་ཤོག།འགྲོ་བ་སྡུག་བསྔལ་གྱིས་གཟིར་བ།།ཀུན་གྱིས་བདག་ཉིད་རྗེས་དྲན་ཞིང་།།དེ་ཡིས་སྡུག་བསྔལ
རྒྱུ་རྐྱེན་འབྲས།།རྒྱུན་ཆད་རྣམ་གྲོལ་དབུགས་དབྱུང་ཤོག།བདག་ནི་མགོན་མེད་རྣམས་ཀྱི་མགོན།།ལམ་ཞུགས་རྣམས་ཀྱི་དེད་དཔོན་ཏེ།།ཉམས་ཐག་རྣམས་ཀྱི་བཤེས་གྱུར་ནས།།རྟག་པར
ཕན་པདེ་ཀུན་སྦྱིན་ཤོག།ཞི་རྒྱས་དབང་དང་མངོན་སྤྱོད་སོགས།།འགྲོ་བ་གང་གིས་འདུལ་གྱུར་པ།།དེ་དང་འཚམས་པའི་ཕྲིན་ལས་ཀྱིས།།ལུས་ཅན་དཔག་མེད་འདུལ་བར་ཤོག།བདག་ལ
བརྟེན་ནས་འགའ་ཡང་ནི།།སྡིག་པར་མ་གྱུར་སྡུག་མ་གྱུར།།བྱང་ཆུབ་སྤྱོད་པའི་གྲོགས་གྱུར་ནས།།དེ་དག་ཕྱིན་དྲུག་རྫོགས་བྱེད་ཤོག།སེམས་ཅན་རྒྱ་མཚོ་ཡོངས་སྨིན་ཞིང་།།སངས་རྒྱས
རྒྱ་མཚོ་རབ་མཉེས་བྱས།།སྨོན་ལམ་རྒྱ་མཚོ་རྗེས་སྒྲུབ་མཐུས།།ཡེ་ཤེས་རྒྱ་མཚོ་མངོན་བྱེད་ཤོག།མགོན་པོ་ཁྱེད་དང་ཁྱེད་ཀྱི་སྲས།།གང་དག་ཇི་སྙེད་སུ་བཞུགས་པ།།དེ་དག་ཀུན་དང་
བདག་ཕྲད་ནས།།ཐུགས་ཀྱི་བཞེད་ཀུན་སྒྲུབ་གྱུར་ཅིག།མི་བརྗེད་གཟུང་གིས་ཆོས་ཀུན་འཛིན།།ཤེས་རབ་ཟབ་མོས་དེ་ཉིད་རྟོགས།།སྤོབས་པས་གཞན་དྲིང་མི་འཇོག་པའི།།སླ་བའི

སེང་གེར་བདག་གྱུར་ཅིག།རྒྱལ་བསྟན་ཡུན་གནས་བཤད་སྒྲུབ་དང་།།དེར་འཛིན་ཞབས་བརྟན་ཕྲིན་ལས་རྒྱས།།གངས་ལྗོངས་མཐའ་དབུས་བདེ་ཞིང་སྦྱིད།།རྫོགས་ལྡན་གསར་དུ་ངོམས།
གྱུར་ཅིག།རབ་གྱུང་རྙེད་ལྡན་བསླབ་པས་གྲོལ།།སྔགས་སྤྱོད་དམ་གཙང་དྲོད་ཚད་རྙེད།།ཀུན་ཀྱང་ལྟ་སྤྱོད་དོན་མཐུན་པས།།ནག་ཕྱོགས་ཕྲུ་མ་གཞོམ་གྱུར་ཅིག།སེམས་གཙང་དགེ།།
པའི་སྤྲིན་ཆེན་ལས།།བྱུང་བའི་བདེན་སྨོན་གྲུ་ཆར་གྱིས།།ཕན་པ་དེའི་ཆུ་གཏེར་ཆེར་འཕེལ་ཞིང་།།ཐར་གྲོལ་འདབ་སྟོང་བཞད་གྱུར་ཅིག།འགྲོ་སེམས་དག་པའི་ཆུ་སྡོད་དུ།།མཆོག
གསུམ་ཐུགས་རྗེའི་ཟླ་ཤར་བས།།དོན་གཉིས་ཀུ་མུཏ་ཆེར་བཞད་པའི།།བཀྲ་ཤིས་ཕྱོགས་དུས་ཀུན་ཁྱབ་ཤོག།ཅེས་ལན་གསུམ་བདུན་སོགས་ཅི་རིགས་དང་།སྤྲོ་ན།གོང་གི་མཆོད་པའི་སྐབས་སུ་དངོས་
སུ་བཤམས་པའི་ཉེར་སྤྱོད་སོགས་ཡོད་ན་འབུལ་ཚིག་སྤྱི་ལྟར་གྱིས་འབུལ་ཞིང་།སྐབས་འདིར་ཡང་སྐྱབས་གསོལ་སྔོན་དུ་འགྲོ་བ་ཅན་གྱི་སྨོན་འཇུག་གི་སེམས་བསྐྱེད་སྤྱི་ལྟར་ལེན།འཕགས་པ་བཟང་པོ་སྤྱོད་པའི་སྨོན་ལམ་ཡང་གདབ།
གང་ལྟར་ཡང་ཐལ་མོ་སྦྱར་བས་བཏུད་དེ།ཀྱེ་ཀྱེ་བླ་མ་རིན་པོ་ཆེ།།བདག་ལ་རེས་གཞན་ན་མེད།།སྒྱིད་སྡུག་རེ་ལྟོས་ཁྱེད་ཤེས་པས།།དབང་བསྐུར་བྱིན་གྱིས་བརླབ་ཏུ་གསོལ།།གནས་མཆོག

འདི་རུ་བྱིན་ཕོ་བས་ལ།།སྒྲུ་བ་མཆོག་བདག་ལ་དབང་བཞི་བསྐུར།།བགེགས་དང་ལོག་འདྲེན་པར་ཆད་སོལ།།མཆོག་དང་ཐུན་མོངས་དངོས་གྲུབ་སྒྲོལ།།ཅེས་དང་།
མོས་གུས་རྩེ་གཅིག་པས།བཛྲ་གུ་རུ་ཉིད་གསོལ་འདེབས་ཀྱི་ཚུལ་བུ་ཅི་ནུབ་བཟླ།མཐར་ཚོགས་ཞིང་སྐུ་ཡི་གནས་བཞི་ནས།།འོད་འཕྲོས་རང་གི་གནས་བཞིར་ཐིམ།།རྡོ་རྗེ་བཞི་ཡི་བྱིན་གྱིས་བརླབས།།
རྒྱུད་དག་དབང་བཞི་ཐོབ་པར་གྱུར།།དེ་མཐར་འཁོར་རྣམས་འོད་ཞུན་ས།།གཙོ་བོ་ལ་ཟིམ་གུ་རུ་ཉིད།།སྤྱི་བོར་བྱོན་ནས་རང་ལ་ཐིམ།།མ་བཅོས་གཉུག་མའི་ཀློང་དུ་ཨཱཿཞེས་མོས་ལ་ཐོ་ཟལ
འཛིན་མེད་ཀྱི་ངང་དུ་ཅི་གནས་སུ་མཉམ་པར་བཞག།སླར་ཡང་སྣང་གྲགས་རིག་གསུམ་བླ་མའི་སྐུ་གསུང་ཐུགས་ཀྱི་རོལ་པར་བལྟས་ལ།དགེ་བ་འདི་ཡིས་མྱུར་དུ་བདག།དཔལ་མགོན་བླ་མ་འགྲུབ་གྱུར་ནས།སོགས་དང་།།།
ན་མོ་མ་ཧཱ་གུ་རུའི་བྱིན་རླབས་ཀྱིས།།ཐོགས་ཇི་ལྟར་རིགས་པའི་བསྔོ་སྨོན་དང་ཤིས་བརྗོད་ཀྱིས་མཐའ་བརྒྱན་པར་བྱའོ།།ཅེས་པའང་རང་གཞན་ལ་སྨན་པའི་བསམ་པས་སྐྱེ་ཀུན་གུ་རུའི་ཐན་དུ་སྨོན་པའི་ཀུ་སཱ་ལི་འགྱུར་མེད་པདྨ་བསྟན་འཛིན
ཀྱིས་བཀའ་བརྒྱད་བདེ་གཤེགས་འདུས་པའི་སྲུབ་ཕུག་ཏུ་བྲིས་པ་འགྲོ་སན་མ་ཧཱ་བུ་རུས་རྗེས་སུ་འཛིན་པའི་རྒྱུར་གྱུར་